GRADSKO KAZALIŠTE MLADIH Split, 28. siječnja 2022. god.

Trg Republike 1

21000 SPLIT

MB: 03118487

OIB: 15177482366

**BILJEŠKE UZ FINANCIJSKE IZVJEŠTAJE GRADSKOG KAZALIŠTA MLADIH ZA 2021. GODINU**

Financijski izvještaji Gradskog kazališta mladih Split za razdoblje 1. siječnja 2021. do 31. prosinca 2021. god. sastavljeni su prema odredbama Pravilnika o financijskom izvještavanju u proračunskom računovodstvu i Pravilniku o proračunskom računovodstvu i Računskom planu.

**Izvještaj o prihodima i rashodima, primicima i izdacima za razdoblje 1.1.- 31.12.2021. g.**

Ostvareni prihodi evidentirani su prema novčanom načelu i ukupno iznose 3.749.011 kn.

U odnosu na isto razdoblje prethodne godine veći su za 11,2%.

Navedeno povećanje najvećim dijelom proizlazi iz činjenice povećanja prihoda od Grada, jer su obveze 2020. god. u iznosu od 130.347 kn uplaćene u 2021. te je u ovom izvještajnom razdoblju evidentiran prihod iz nadležnog proračuna.

Neostvareni prihod u 2021. god. temeljem troškova unesenih u sustav riznice do kraja izvještajnog razdoblja, a koje će nadležni proračun uplatiti u 2022. godini, iznose 51.230 kn što će biti evidentirano kao prihod u idućem izvještajnom razdoblju.

U strukturi prihoda, vlastiti i namjenski prihodi čine 8,3 %, prihodi iz gradskog proračuna 89,6%, sredstva Ministarstva kulture sudjeluju sa 1,1% a donirana sredstva čine 1 % ukupno ostvarenih prihoda.

Nedostatan prihod od ulaznica, kao posljedica pružanja javne usluge u okolnostima pandemije bolesti Covid-19, dijelom je nadoknađen novčanim donacijama i to u ukupnom iznosu od 40.000 kn (AOP-124).

Prihodi od najma prostora (AOP-122) ostvareni su za 12,1% više u odnosu na 2020. godinu i iznose 59.620 kn.

Ukupni rashodi izvještajnog razdoblja realizirani su u iznosu od 3.642.609 kn i veći su za 0,4% u odnosu na prethodnu godinu.

Rashodi za zaposlene (AOP 147) iznose 2.786.128 kn i veći su za 10,1 % u odnosu na prethodno izvještajno razdoblje kada su zbog ostvarenih bolovanja na teret Hrvatskog zavoda za zdravstveno osiguranje realizirani značajno niži izdaci za plaće u odnosu na 2021.

Ostali rashodi za zaposlene (nagrade, naknade za bolest, invalidnost i smrtni slučaj, regres) bilježe porast od 173,3 % najvećim dijelom zbog stečenih materijalnih prava po Kolektivnom ugovoru za zaposlene u ustanovama kulture Grada Splita od 10. studenog 2020. godine.

Materijalni rashodi (AOP 158) iznose 835.454 kn i manji su za 22,8%, u odnosu na prethodno izvještajno razdoblje.

Iskazano je povećanje naknade za prijevoz na posao i s posla (AOP-161) za 23,4 %, jer je u promatranom razdoblju bilo manje dugotrajnih bolovanja radnika u odnosu na 2020. g..

Troškovi energije (AOP-167) veći su za 41,4 % u odnosu na prethodnu godinu.

U cilju maksimalne racionalizacije materijalnih rashoda, troškovi intelektualnih usluga (autorski honorari, naknade po ugovoru od djelu, usluge studentskog servisa) – AOP 179, smanjeni su u odnosu na 2020. g. za 32,2%

U izvještajnom razdoblju iskazan je višak prihoda u iznosu od 106.402 kn (AOP- 634), od čega višak prihoda iz gradskih izvora iznosi 79.117 kn („metodološki višak“ kao razlika između troškova 2020. god. uplaćenih u 2021. god. i troškova 2021. koje će nadležni proračun uplatiti u 2022. god.), dok višak ostalih prihoda iznosi 27.285 kn.

Manjak prihoda za pokriće u sljedećem razdoblju iznosi 86.661 kn, smanjen je za 55,1% u odnosu na stanje 1. siječnja 2021. godine. te će se sukcesivno pokriti tijekom 2022. i 2023. godine.

**Izvještaj o obvezama za razdoblje 1. siječnja 2021. do 31. prosinca 2021. god.**

Obveze na dan 31. prosinca 2021. god. iznose 269.403, od čega 4,5% otpada na dospjele obveze dok je udio nedospjelih obveza 95,5%.

Obveze pokazuju smanjenje od 20,2% u odnosu na stanje 1. siječnja 2021. godine.

Dospjele obveze čine:

Ostale nespomenute obveze (bon u naravi) 11.724 kn

Ostale usluge 280 kn

\_\_\_\_\_\_\_\_\_

Ukupno: 12.004 kn

Dar u naravi (vrijednosni bonovi) podmirit će se putem kompenzacije Grada Splita sa dobavljačem „Tommy“ Split.

Nedospjele obveze čine:

Obveze za zaposlene 239,895 kn

Obveze za materijalne rashode 16.319 kn

Obveze za financijske rashode (bankovna provizija) 807 kn

Komunikacijska oprema (rata za mobitel) 378 kn

\_\_\_\_\_\_\_\_\_\_

Ukupno: 257.399 kn

Ove obveze najvećim dijelom dospijevaju u siječnju 2022. godine.

**Bilanca na dan 31. prosinca 2021. godine**

Ukupna vrijednost imovine na dan 31.12.2021. god. iznosi 296.465 kn (AOP-001) i veća je za 1,6% u odnosu na stanje 01.01.2021. god. zbog većeg priljeva novca u novčani račun i blagajnu.

Nefinancijska imovina (AOP-002) bilježi pad od 24,8% u odnosu na stanje 01.01.2021. god., jer su u izvještajnom razdoblju realizirane manje nabavke dok se ranije nabavljenoj opremi,

primjenom propisanih stopa ispravaka, smanjila vrijednost.

Financijska imovina (novac na računu i novac u blagajni, AOP-063) bilježi rast od 27%.

U pasivi Bilance stanje obveza je manje za 21,1% u odnosu na 1. siječnja 2021. god.

Vlastiti izvori kao ostatak imovine nakon odbitka svih obveza (AOP-231) iznose 27.061 kn dok na početku izvještajnog razdoblja nisu bili dostatni i to u visini od 49.523 kn.

Manjak prihoda za pokriće u sljedećem razdoblju (AOP-244) je smanjen za 55,1% u odnosu na stanje 1. siječnja 2021. godine.

Na dan 31. prosinca 2021. god., protiv Gradskog kazališta mladih Split ne vodi se niti jedan sudski spor.

Dugoročnih i kratkoročnih kredita i zajmova, robnih zajmova i financijskih najmova u promatranom razdoblju nije bilo.

**Izvještaj o rashodima prema funkcijskoj klasifikaciji za razdoblje 01.01. – 31.12. 2021. g**

Rashodi poslovanja i rashodi za nabavu nefinancijske imovine funkcijski su razvrstani i uključeni u ovaj izvještaj na AOP oznakama 103 i 105 s obzirom da Gradsko kazalište mladih Split pripada službi kulture ( oznaka funkcijske klasifikacije 082).

Rashodi poslovanja i rashodi za nabavu nefinancijske imovine sveukupno iznose 3.642.609 kn i veći su za 0,4% u odnosu na prethodno izvještajno razdoblje.

**Izvještaj o promjenama u vrijednosti i obujmu imovine i obveza za razdoblje 1. siječnja 2021. do 31. prosinca 2021.**

U izvještajnom razdoblju otpisano je nenaplativo potraživanje u iznosu od 2.000,00 kn (AOP-032) čija je vrijednost prethodno ispravljena po stopi od 100%, jer je bilo starije od tri godine. Otpis je proveden preko računa 91512 kao promjena u obujmu imovine.

ZAKONSKI PREDSTAVNIK

Ivo Perkušić